Nasùo inte el paexe ungarexe de Ruszkabanya , inte el distreto de Krassó-Szörény el 21 de agosto 1897, co'l sciopo de ła guèra xe stà rołà inte ła 7ª conpagnia del 30º Reximento Fanteria Honvéd, e . Se sa parò che inte el xenaro del 1917 el xe stà trasferìo sol fronte itałian. Sicuramente el ga conbatùo ła desima bataja de l'Ixonso e ła Segonda bataja del monte Grappa. El xe moristo a łe prime łuxi del matin del 19 de setenbre 1918, durante un ataco a na trincea itałiana a Col Capriłe, sol monte Grapa, a cuota 1331. El xe stà sepeło orixinariamente in uno dei picołi simiteri de guèra che se cata sol masiso del Grppa e traslà dopo ła costrusion del sacrario miłitar del monte Grapa inte i ani '30. El xe tumułà inte el łocuło nùmaro 107 del sacrario e so ła so tonba A xe de frecuente depoxità fiori, sasołini e scorse de cape. Pan el xe uno dei 10.295 austro-ungarici morti sepełìi inte el sacrario de cui 10.000 ignoti. A Rusca Montană, na całe e un museo i xe stà ciamà col nome suo.